
          A V I Z

La Proiectul de lege pentru aprobarea Ordonanţei de urgenţă a Guvernului nr.78/2007 cu privire la rectificarea bugetului de stat pe anul 2007


Cu adresele  nr. L.648/2007 şi  PLx 553/2007  , Birourile Permanente reunite ale celor două Camere ale Parlamentului, în conformitate cu prevederile art.1 pct.2, art.9 şi 10  din Regulamentul şedinţelor comune ale Camerei Deputaţilor şi Senatului, au sesizat Comisia pentru Sănătate Publică a Senatului şi Comisia pentru Sănătate şi Familie a Camerei Deputaţilor, spre dezbatere şi avizare, cu Proiectul de lege pentru aprobarea Ordonanţei de urgenţă a Guvernului nr.78/2007 cu privire la rectificarea bugetului de stat pe anul 2007.

În urma examinării, în şedinţa comună din 19 septembrie 2007, Comisia pentru Sănătate Publică a Senatului şi Comisia pentru Sănătate şi Familie a Camerei Deputaţilor au hotărât, în unanimitate, să avizeze favorabil proiectul de lege în forma înaintată de către Guvern.

Menţionăm că s-a luat în discuţie amendamentul formulat de dl.deputat dr.Paveliu Sorin ( fără apartenenţă la un grup parlamentar) , dl.deputat dr.Nechita Aurel ( Grup Parlamentar al PSD ) şi dl.deputat dr.Ovidiu Brînzan  ( Grup Parlamentar al PSD ) .

Fiind respins cu majoritate de voturi se regăseşte în Anexa 1.

       PREŞEDINTE,                                         PREŞEDINTE,

SEN. ŞERBAN STRĂTILĂ               DEP.ACAD. DR. MIRCEA IFRIM

Anexa 1
Amendamente
La Proiectul de lege pentru aprobarea Ordonanţei de urgenţă a Guvernului nr.78/2007 cu privire la rectificarea bugetului de stat pe anul 2007

	Nr. crt.
	Text initial
	Amendamente
	Motivare

	1
	Art.4 Se suplimentează fondurile alocate de la bugetul de stat următorilor ordonatori principali de credite :

h) Ministerul Sănătăţii Publice cu suma de 355,0 milioane lei la capitolul “Sănătate”, la titlul “Transferuri între unităţi ale administraţiei publice “ din care : suma de 5,0 milioane lei pentru finanţarea obiectivului nou de investiţii “Spitalul Municipal Bacău” şi sume de 350,0 milioane lei care se repartizează prin hotărâre a Guvernului pentru alineatele “Aparatură medicală şi echipamente de comunicaţii în urgenţă “, “Transferuri pentru reparaţii capitale la spitale” şi “Transferuri pentru finanţarea investiţiilor la spitale”
	Art.4 Se suplimentează fondurile alocate de la bugetul de stat următorilor ordonatori principali de credite :

„h) Ministerul Sănătăţii Publice cu suma de 355,0 milioane lei la capitolul „Sănătate”, la titlul „Transferuri între unităţi ale administraţiei publice” din care : suma de 5,0 milioane lei pentru finanţarea obiectivului nou de investiţii „Spitalul Municipal Bacău” şi suma de 350,0 milioane lei care se repartizează prin aprobare a Parlamentului pentru alineatele „Aparatură medicală şi echipamente de comunicaţii în urgenţă”, „Transferuri pentru reparaţii capitale la spitale” şi „Transferuri pentru finanţarea investiţiilor la spitale”.
	Autori: 

-dl.dep.dr.Paveliu Sorin ( fără apartenenţă la un grup parlamentar)  - dl.dep.dr.Nechita Aurel ( Grup Parlamentar al PSD )  

- dl.dep.dr.Ovidiu Brînzan  ( Grup Parlamentar al PSD )

Având în vedere această derogare legislativă, Guvernul a repartizat această sumă pentru toate spitalele din judeţul Mureş


       PREŞEDINTE,                                                                                                                  PREŞEDINTE,

SEN. ŞERBAN STRĂTILĂ                                                                                        DEP.ACAD. DR. MIRCEA IFRIM

